Source: https://www.riigiteataja.ee/akt/129122013016
Timestamp: 2020-08-09 17:23:32+00:00
Document Index: 4060303

Matched Legal Cases: ['§ 2', '§ 4', '§ 1118', '§ 1126', '§ 13', '§ 1135', '§ 1146', '§ 1149', '§ 2', '§ 1150', '§ 1150', '§ 1150', '§ 1150', '§ 4', '§ 1126', '§ 1127']

Erihoolekandeteenuste maksimaalsed maksumused, kulude koostisosad ja riigieelarvest makstava tasu maksmise täpsemad tingimused ja kord – Riigi Teataja
Erihoolekandeteenuste maksimaalsed maksumused, kulude koostisosad ja riigieelarvest makstava tasu maksmise täpsemad tingimused ja kord
Erihoolekandeteenuste maksimaalsed maksumused, kulude koostisosad ja riigieelarvest makstava tasu maksmise täpsemad tingimused ja kord - sisukord
2 ERIHOOLEKANDETEENUSTE MAKSIMAALSED MAKSUMUSED JA KULUDE HÜVITAMINE
§ 2 Erihoolekandeteenuste maksimaalsed maksumused
§ 4 Kulude tasumine teenuselt eemalviibimisel ja kirjaliku teate edastamine
RT I, 29.12.2013, 16
Vastu võetud 29.01.2009 nr 20
RT I 2009, 8, 56
jõustumine 06.02.2009, rakendatakse alates 01.01.2009.
13.01.2011 RT I, 19.01.2011, 6 22.01.2011, rakendatakse alates 01.01.2011
31.01.2013 RT I, 02.02.2013, 1 05.02.2013, rakendatakse alates 01.01.2013
20.12.2013 RT I, 29.12.2013, 12 01.01.2014
Määrus kehtestatakse «Sotsiaalhoolekande seaduse» § 1118 lõike 5 punktide 1, 2 ja 3 ning § 1126 lõike 6 alusel.
(1) Erihoolekandeteenuste maksimaalsete maksumuste hulgas kaetakse järgmised kulude koostisosad:
1) personali palgakulu ja koolituskulu;
2) personali transpordikulu, mis on seotud teenustel viibivate isikute asjaajamistega;
3) «Nakkushaiguste ennetamise ja tõrje seaduse» § 13 lõike 1 punktis 3 nimetatud isikute tervisekontrolli kulu ja töötajate vaktsineerimise kulu;
4) bürootarvete, postitarvete ja sideteenuste kulu.
1) «Sotsiaalhoolekande seaduse» § 1135 lõikes 2 sätestatud tegevuste läbiviimiseks vajalike vahendite, materjalide, ruumide sisustuse ja muu sellise kulu;
2) teenuse osutaja omandis või kasutuses olevate teenuse osutamise ruumide koristustarvete kulu.
(3) Toetatud elamise teenuse puhul kaetakse maksimaalse maksumuse hulgas lisaks lõikes 1 sätestatule teenusel viibivate isikute kasutuses olevate ruumide sisustuse ja inventari kulu.
1) teenusel viibivate isikute transpordikulu, mis on seotud tervishoiu-, sotsiaal-, posti-, finants- ja muude teenuste kasutamisega;
2) vastavalt «Sotsiaalhoolekande seaduse» § 1146 lõikes 2 või § 1149 lõikes 2 sätestatud tegevuste läbiviimiseks vajalike vahendite, materjalide jms kulu;
3) teenusel viibivate isikute hügieenitarvete, riiete ja voodipesu ning nende soetamise ja hooldamisega seotud kulu;
4) teenusel viibivate isikute käsimüügiravimite ja meditsiinitarvete kulu;
5) teenusel viibivate isikute kasutuses olevate eluruumide sisustuse kulu;
6) administratsiooniruumide ja muude ruumide, kus viiakse läbi teenuse sisuks olevaid tegevusi, hoolduskulu ja kommunaalkulu.
(41) Ööpäevaringse erihooldusteenuse puhul kaetakse maksimaalse maksumuse hulgas lisaks käesolevas paragrahvis sätestatule ka inkontinentsitoodete ning naha kaitse ja puhastamise vahendite kulu.
[RT I, 19.01.2011, 6 - jõust. 22.01.2011, rakendatakse alates 01.01.2011]
(5) Kogukonnas elamise teenuse ja ööpäevaringse erihooldusteenuse puhul on teenusele õigustatud isiku omaosaluse kulude koostisosad:
2) isiku majutamisega seotud kulud, mida ei ole loetletud lõikes 4, ja majutusega seotud ruumide, mida isik kasutab teiste teenusel viibivate isikutega ühiselt, sealhulgas tualettruumi, vannitoa ja koridori hooldus- ja kommunaalkulu ning nende ruumide hooldusega seotud personali palgakulu.
2. peatükk ERIHOOLEKANDETEENUSTE MAKSIMAALSED MAKSUMUSED JA KULUDE HÜVITAMINE
§ 2. Erihoolekandeteenuste maksimaalsed maksumused
(1) Sotsiaalhoolekande seaduse §-s 1136 nimetatud igapäevaelu toetamise teenust saama õigustatud isikul, kes on suunatud nimetatud teenust saama, on õigus saada igapäevaelu toetamise teenust maksimaalse maksumusega 97,24 eurot kalendrikuus.
[RT I, 29.12.2013, 12 - jõust. 01.01.2014]
(2) Sotsiaalhoolekande seaduse §-s 1140 nimetatud töötamise toetamise teenust saama õigustatud isikul, kes on suunatud nimetatud teenust saama, on õigus saada töötamise toetamise teenust maksimaalse maksumusega 79,79 eurot kalendrikuus.
(3) Sotsiaalhoolekande seaduse §-s 1143 nimetatud toetatud elamise teenust saama õigustatud isikul, kes on suunatud nimetatud teenust saama, on õigus saada toetatud elamise teenust maksimaalse maksumusega 151,40 eurot kalendrikuus.
(4) Sotsiaalhoolekande seaduse §-s 1147 nimetatud kogukonnas elamise teenust saama õigustatud isikul, kes on suunatud nimetatud teenust saama, on õigus saada kogukonnas elamise teenust maksimaalse maksumusega 250,52 eurot kalendrikuus.
(5) Sotsiaalhoolekande seaduse § 1150 lõikes 1 nimetatud ööpäevaringset erihooldusteenust saama õigustatud isikul, kes on suunatud nimetatud teenust saama, on õigus saada ööpäevaringset erihooldusteenust maksimaalse maksumusega 418,72 eurot kalendrikuus.
(6) Sotsiaalhoolekande seaduse § 1150 lõikes 2 või 3 nimetatud ööpäevaringset erihooldusteenust saama õigustatud isikul, kes on suunatud nimetatud teenust saama, on õigus saada ööpäevaringset erihooldusteenust maksimaalse maksumusega 618,34 eurot kalendrikuus.
(7) Sotsiaalhoolekande seaduse § 1150 lõikes 5 nimetatud kohtumäärusega hoolekandeasutusse paigutatud täisealisele isikule, kes on suunatud ööpäevaringset erihooldusteenust saama, on osutatava ööpäevaringse erihooldusteenuse maksimaalne maksumus 847 eurot kalendrikuus.
(8) Sotsiaalhoolekande seaduse § 1150 lõikes 5 nimetatud kohtumäärusega hoolekandeasutusse paigutatud alaealisele isikule, kes on suunatud ööpäevaringset erihooldusteenust saama, on osutatava ööpäevaringse erihooldusteenuse maksimaalne maksumus 1945 eurot kalendrikuus.
Kui erihoolekandeteenusele õigustatud isikule hakatakse erihoolekandeteenust osutama või lõpetatakse erihoolekandeteenuse osutamine kalendrikuu kestel, tasutakse maksimaalsest maksumusest nimetatud kalendrikuul osutatud erihoolekandeteenuse eest proportsionaalselt teenusel viibitud päevade arvuga.
§ 4. Kulude tasumine teenuselt eemalviibimisel ja kirjaliku teate edastamine
(1) Kui isik ei kasuta toetatud elamise teenust, kogukonnas elamise teenust või ööpäevaringset erihooldusteenust rohkem kui kaks kuud järjest statsionaarse tervishoiuteenuse saamise tõttu, tasub Sotsiaalkindlustusamet teenuse osutajale vastava ajavahemiku eest igakuiste arvete ja kirjaliku kinnituse alusel riigi rahastatava osa arvel märgitud ulatuses, kuid mitte rohkem kui «Sotsiaalhoolekande seaduse» § 1126 lõikes 4 sätestatud ulatuses.
(2) Lõikes 1 nimetatud kirjalik kinnitus peab olema esitatud «Sotsiaalhoolekande seaduse» § 1127 lõigetes 4–6 sätestatud korras ja nimetatud isikute poolt.
(3) Kui isik esitab teenuse osutajale kirjaliku kinnituse või teate teenuselt eemalviibimise kohta või selle kohta, et ta ei soovi teenusel viibida suunamisotsuses märgitud tähtaja lõpuni, edastab teenuse osutaja asjakohase teate koos arvega Sotsiaalkindlustusametile.